Case ID: 1227160
Sentence 0: Belə ki, Təqsirləndirilən şəxs etibardan sui-istifadə etmə və aldatma yolu ilə özgənin xeyli miqdarda əmlakını ələ keçirmək məqsədi ilə 30 noyabr - 10 dekabr 2018-ci iltarixlərində Şahid1 ilə mobil telefon əlaqəsi saxlayıb işləmədiyi halda özbaşına özünü Azərbaycan Respublikası Ali Məhkəməsinin Dəftərxanasının şöbə müdiri “Ramin Xəlilov” ad və soyadlı vəzifəli şəxs kimi təqdim edərək Ədliyyə Nazirliyi Penitensiar Xidmətin cəzaçəkmə müəssisəsində müəyyən müddətə azadlıqdan məhrum etmə növündə cəza çəkən övladı X6 cəzasının guya 1 il 7 ay 16 gün azaldılmasına görə 317 manat 80 qəpik dövlət rüsumunun, eləcə də xidməti vəzifəsinin (səlahiyyətlərinin) icrası ilə əlaqədar gələcəkdə onun cəzadan şərti olaraq vaxtından əvvəl azad edilməsinin təmin olunması müqabilində məhkəmə və prokurorluq orqanlarının səlahiyyətli vəzifəli şəxslərinə 3800 manat və əlavə 700 manat pul vəsaitinin, həmçinin barəsində müsbət xasiyyətnamə sənədinin təqdim olunması qarşılığında cəza cəzaçəkmə müəssisəsinin rəisinə 350 manat məbləğində pul vəsaitinin rüşvət olaraq verilməsi üçün Ali Məhkəmənin mühasibi kimi təqdim etdiyi Təqsirləndirilən şəxs adına poçt vasitəsi ilə göndərilməsinin zəruriliyinə inandırıb rüşvət vermədə vasitəçilik edəcəyinə dair yalan vəd verərək, Şahid1 Abşeron rayonu, AZ 60155 indeksli poçt şöbəsindən onun adına göndərdiyi ödənilmiş poçt rüsumu ilə birlikdə 30 noyabr 2018-ci il tarixdə 326 manat, 05 dekabr 2018-ci il tarixdə 3825 manat 20 qəpik, 08 dekabr 2018-ci il tarixdə 358 manat və 10 dekabr 2018-ci il tarixdə 710 manat 60 qəpik olmaqla ümumilikdə 5219 (beş min iki yüz on doqquz) manat 80 (səksən) qəpik məbləğində pul vəsaitini vahid qəsdlə həmin tarixlərdə Bakı şəhəri, Səbail rayonu AZ 61000 indeksli poçt şöbəsindən şəxsən nağdlaşdırıb adlatma yolu ilə ələ keçirərək Şahid1 vəzifəli şəxsə təkrar rüşvət verməyə təhrik edib ona xeyli miqdarda maddi ziyan vurmaqla dələduzluq etmiş, özbaşına özünü vəzifəli şəxs kimi təqdim etməsi ilə əlaqədar sonuncunun hüquqlarının və qanuni mənafelərinin əhəmiyyətli dərəcədə pozulmasına səbəb olan hərəkətlər törətmişdir.